117. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οικ. 26634/924 της 3/15 Μαϊου 2007 (ΦΕΚ Β΄768) Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών. Έχοντας υπόψη:  1. Τις διατάξεις: α. Της περ. ι της παρ. 2 του άρθρου 4 και της περ. μα του άρθρου 12 του ν. 3431/2006 (ΦΕΚ Α΄ 13) «Περί Ηλεκτρονικών Επικοινωνιών και άλλες διατάξεις». β. Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που κωδικοποιήθηκε με το άρθρο πρώτο του π.δ. 63/2005 (ΦΕΚ Α΄ 98). γ. Του π.δ. 293/1999 (ΦΕΚ Α΄ 263) «Οργανισμός του Υπουργείου Μεταφορών και Επικοινωνιών», όπως ισχύει. 2. Τη Σύσταση Ε.164 «Διεθνές Σχέδιο Αριθμοδότησης Δημοσίων Τηλεπικοινωνιών» της Διεθνούς Ένωσης Τηλεπικοινωνιών - Τομέα Τηλεπικοινωνιών (ITU-T). 22.ΔΑ.α.117 Οργάνωση και Λειτουργία των Τηλεπικοινωνιών - Ε.Ε.Τ.Τ. 3. Την υπ’ αριθμ. 415/48/20.12.2006 εισήγηση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). 4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Αντικείμενο και Πεδίο Εφαρμογής 1. Αντικείμενο της παρούσας απόφασης αποτελεί η ρύθμιση των θεμάτων της δομής και σύνθεσης των αριθμών του Εθνικού Σχεδίου Αριθμοδότησης (ΕΣΑ), που χρησιμοποιούνται για την παροχή υπηρεσιών ηλεκτρονικών επικοινωνιών. 2. Το «Εθνικό Σχέδιο Αριθμοδότησης» περιλαμβάνει εκείνα τα τμήματα του διεθνούς σχεδίου αριθμοδότησης, που έχουν εκχωρηθεί στην Ελλάδα από την Διεθνή Ένωση Τηλεπικοινωνιών (ITU), καθώς και τους αριθμοδοτικούς πόρους, που χρησιμοποιούνται από τους παρόχους δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών και γενικότερα όλους τους αριθμοδοτικούς πόρους, που σχετίζονται με την παροχή υπηρεσιών ηλεκτρονικών επικοινωνιών. 3. Η παρούσα απόφαση δεν αφορά στην αριθμοδότηση ιδιωτικών δικτύων, που χρησιμοποιούν τα δικά τους σχήματα αριθμοδότησης, συμπεριλαμβανομένων των εσωτερικών χρήσεων σε υπηρεσίες Ιδεατού Ιδιωτικού Δικτύου. Άρθρο 2 Ορισμοί 1. Για την εφαρμογή της παρούσας νοούνται ως: «Αριθμοδοτικοί πόροι ή αριθμοί του Εθνικού Σχεδίου Αριθμοδότησης»: κάθε αριθμός, που περιλαμβάνεται στο Εθνικό Σχέδιο Αριθμοδότησης και χρησιμοποιείται για την παροχή δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών. Ενδεικτικά, στους αριθμοδοτικούς πόρους του ΕΣΑ ανήκουν οι γεωγραφικοί και οι μη γεωγραφικοί αριθμοί, οι κωδικοί επιλογής/προεπιλογής φορέα, οι σύντομοι κωδικοί, τα προθέματα δρομολόγησης και οι αριθμοί εσωτερικής αριθμοδότησης, διευθυνσιοδότησης και αναγνώρισης ταυτότητας των δικτύων ηλεκτρονικών επικοινωνιών. «Αριθμοί Ατελούς Κλήσης»: οι μη γεωγραφικοί αριθμοί, η κλήση προς τους οποίους δεν χρεώνεται στον καλούντα. «Αριθμοί Εταιρικού Δικτύου»: οι μη γεωγραφικοί αριθμοί, οι οποίοι χρησιμοποιούνται για την αριθμοδότηση των τελικών χρηστών του δικτύου ηλεκτρονικών υπηρεσιών ή υπηρεσιών ηλεκτρονικών επικοινωνιών, που χρησιμοποιεί μία επιχείρηση για τις ανάγκες της. Ο εξοπλισμός του δικτύου μπορεί  να είναι δημόσιος, ιδιωτικός ή συνδυασμός και των δύο. Το εταιρικό δίκτυο μπορεί να καλύπτει διάφορες γεωγραφικές θέσεις, που εξυπηρετούνται από έναν ή περισσότερους παρόχους δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών. «Αριθμοί Ιδεατού Ιδιωτικού Δικτύου» ή «Αριθμοί VPN (Virtual Private Network)»: οι μη γεωγραφικοί αριθμοί, που χρησιμοποιούνται για την πρόσβαση από τα δημόσια δίκτυα ηλεκτρονικών υπηρεσιών ή υπηρεσιών ηλεκτρονικών επικοινωνιών σε Ιδεατά Ιδιωτικά Δίκτυα. «Αριθμοί Κλήσης έκτακτης Ανάγκης ή Σύντομοι Κωδικοί έκτακτης Ανάγκης»: οι σύντομοι κωδικοί, που ορίζονται στην παρούσα και επιτρέπουν στο κοινό να καλεί τις υπηρεσίες έκτακτης ανάγκης. «Αριθμοί Μεριζόμενου Κόστους»: οι μη γεωγραφικοί αριθμοί, προς τους οποίους η χρέωση των κλήσεων μοιράζεται μεταξύ του καλούντος και του καλούμενου.  Η χρέωση στον καλούντα δεν υπερβαίνει τη χρέωση των κλήσεων προς γεωγραφικούς αριθμούς. «Αριθμοί Πρόσθετου Τέλους» ή «Αριθμοί Πρόσθετης Χρέωσης»: οι μη γεωγραφικοί αριθμοί, προς τους οποίους η χρέωση των κλήσεων υπερβαίνει τη χρέωση των εθνικών κλήσεων. «Αριθμοί ή προθέματα δρομολόγησης»: οι γεωγραφικοί ή μη γεωγραφικοί αριθμοί, που περιλαμβάνουν πληροφορίες δρομολόγησης και χρησιμοποιούνται για τη δρομολόγηση κλήσεων μεταξύ κόμβων δικτύων. Μπορεί να περιλαμβάνουν, επίσης, πληροφορίες σχετικά με τον καλούμενο, τον πάροχο υπηρεσιών και/ή το δίκτυο, από το οποίο ξεκίνησε η κλήση. «Διεθνές Πρόθεμα»: ο συνδυασμός ενός ή περισσοτέρων δεκαδικών ψηφίων, που πρέπει να σχηματίσει ένας χρήστης, για να δηλώσει ότι ο αριθμός που ακολουθεί αντιστοιχεί σε συνδρομητή σε μιαν άλλη χώρα. «Διεθνής Αριθμός»: ο αριθμός, ο οποίος πρέπει να κληθεί μετά από το διεθνές πρόθεμα από ένα χρήστη, που βρίσκεται σε άλλη χώρα από αυτή του καλούμενου. Ο διεθνής αριθμός αποτελείται από τον κωδικό της εν λόγω χώρας ακολουθούμενο από τον Εθνικό Σημαντικό Αριθμό του καλούμενου συνδρομητή. «Εθνική κλήση»: η κλήση προς τους γεωγραφικούς αριθμούς ή τους αριθμούς κινητής τηλεφωνίας. (Μετά τη σελ. 386,630) Σελ. 386,631 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.117 «Εθνικός Κωδικός Προορισμού (ΕΚΠ)»: κωδικός, που αποτελείται από 2 ή 3 ή 4 δεκαδικά ψηφία και χαρακτηρίζει κάθε γεωγραφική περιοχή της χώρας. «Εθνικός Σημαντικός Αριθμός»: το τμήμα του αριθμού, που ακολουθεί τον κωδικό της χώρας. «Ενδοδικτυακές Ευκολίες/Υπηρεσίες»: λειτουργίες, που καθιστούν δυνατή την επιλογή / έλεγχο των δικτυακών ευκολιών και υπηρεσιών από τον χρήστη όπως , ενδεικτικά, οι ψηφιακές υπηρεσίες φραγής, αναγνώρισης κλήσης και επιλογής χρέωσης. «Κωδικοί Επιλογής Φορέα»: κωδικοί, που χρησιμοποιούνται για την επιλογή φορέα. «Κωδικός Χώρας»: ο αριθμός, ο οποίος πρέπει να κληθεί μετά από το διεθνές πρόθεμα για ένα συνδρομητή, που βρίσκεται σε άλλη χώρα από αυτή του καλούμενου. Ο Κωδικός χώρας για την Ελλάδα είναι το 30. «Προσωπικοί Αριθμοί»: οι μη γεωγραφικοί αριθμοί, που μπορούν να παραδώσουν κλήσεις στους χρήστες σε διάφορα σημεία τερματισμού σε διάφορα δημόσια δίκτυα ηλεκτρονικών υπηρεσιών ή υπηρεσιών ηλεκτρονικών επικοινωνιών, όπως σε σταθερό ή κινητό δίκτυο ή δίκτυο τηλεειδοποίησης. Οι χρήστες αποφασίζουν πότε και πώς οι κλήσεις θα δρομολογούνται σε διάφορα σημεία τερματισμού. «Σειρά Αριθμών»: σύνολο αριθμών από το Εθνικό Σχέδιο Αριθμοδότησης, που έχουν τα ίδια αρχικά ψηφία και αποτελείται από 10 ή 100 ή 1,000 ή 10,000 ή 100,000 ή 1,000,000 ή 10,000,000 ή 100,000,000 ή 1,000,000,000 αριθμούς. «Σύντομοι Κωδικοί»: 3ψήφιοι, 4ψήφιοι 5ψήφιοι ή όψήφιοι αριθμοί, που παρέχουν πρόσβαση σε υπηρεσίες, όπως είναι, ενδεικτικά, οι υπηρεσίες έκτακτης ανάγκης και οι υπηρεσίες εξυπηρέτησης πελατών ενός δικτύου ηλεκτρονικών υπηρεσιών ή υπηρεσιών ηλεκτρονικών επικοινωνιών. «Σύντομοι κωδικοί δικτύου»: σύντομοι κωδικοί χρησιμοποιούμενοι αποκλειστικά για την παροχή υπηρεσιών εξυπηρέτησης πελατών ενός δικτύου, όπως, ενδεικτικά, η αναφορά βλαβών και η παροχή πληροφοριών για τις συνδρομές στο δίκτυο. 2. Λοιπές λέξεις ή φράσεις, οι οποίες δεν ορίζονται στην παράγραφο 1 του παρόντος, έχουν την έννοια που τους αποδίδεται στο ν. 3431/2006 ή, σε περίπτωση που δεν αναφέρεται σε αυτόν, η αντίστοιχη λέξη ή φράση ερμηνεύεται σύμφωνα με τον ορισμό, ο οποίος περιλαμβάνεται στο παράγωγο δίκαιο της Ευρωπαϊκής Ένωσης. Σελ. 386,632 Τεύχος      Σελ.        Άρθρο 3 Όροι χρήσης αριθμοδοτικών πόρων 1. Οι αριθμοδοτικοί πόροι του Εθνικού Σχεδίου Αριθμοδότησης εκχωρούνται αποκλειστικά από την Εθνική Επιτροπή Τηλεπικοινωνιών και Ταχυδρομείων (ΕΕΤΤ) σε παρόχους δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών κατόπιν αιτήσεως τους και σύμφωνα με τον Κανονισμό της ΕΕΤΤ για τη διαχείριση και εκχώρηση των πόρων του ΕΣΑ, όπως ισχύει κάθε φορά. 2. Οι κλήσεις μεταξύ χρηστών πραγματοποιούνται με την επιλογή αριθμών, σύμφωνα με τα οριζόμενα στο άρθρο 4 της παρούσας. Κλήσεις εκτός της χώρας πραγματοποιούνται με σχηματισμό του αριθμού που αποτελείται από το διεθνές πρόθεμα, όπως αυτό ορίζεται στην παράγραφο 3 του άρθρου 4, ακολουθούμενο από τον κωδικό της χώρας προορισμού και στη συνέχεια από τον Εθνικό Σημαντικό Αριθμό του καλούμενου. Κατ’ εξαίρεση, κλήσεις από το χρήστη προς τον πάροχό του, οι οποίες σχετίζονται με την παροχή ενδοδικτυακών ευκολιών/ υπηρεσιών, μπορούν να πραγματοποιούνται με συνδυασμό ψηφίων και συμβόλων με πρώτο το σύμβολο του αστερίσκου (*) ή της δίεσης (#). 3. Οι κωδικοί επιλογής φορέα πρέπει υποχρεωτικά να προηγούνται των διαδικασιών κλήσης που περιγράφονται στην παράγραφο 2. Μετά την επιλογή ενός παρόχου με χρήση κωδικού επιλογής φορέα, ο καλών δύναται, εφόσον παρέχεται η σχετική δυνατότητα από τον επιλεγμένο πάροχο και πριν από την περαιτέρω επιλογή του αριθμού του καλούμενου, να σχηματίσει ένα κωδικό, ο οποίος αποτελείται από συνδυασμό χαρακτήρων και συμβόλων, που ξεκινά με ένα σύμβολο, όπως ορίζεται στο τρίτο εδάφιο της παραγράφου 2, και να επικοινωνήσει με τον επιλεγμένο πάροχο για να ανταλλάξει πληροφορίες σχετικές με την κλήση. 22.ΔΑ.α.117 Οργάνωση και Λειτουργία των Τηλεπικοινωνιών - Ε.Ε.Τ.Τ. Επίσης, εάν μία ή περισσότερες υπηρεσίες, στις οποίες παρέχεται πρόσβαση μετά την επιλογή παρόχου με χρήση κωδικού επιλογής φορέα, προϋποθέτουν, μεταξύ άλλων, την ανταλλαγή στοιχείων του λογαριασμού ή στοιχείων ταυτοποίησης του χρήστη, ο επιλεγμένος πάροχος μπορεί να διακόψει την επιλογή ψηφίων με σκοπό την έναρξη διαλόγου μεταξύ του καλούντος και του επιλεγμένου παρόχου και μετά να ακολουθήσει η επιλογή του αριθμού του καλούμενου. Άρθρο 4 Δομή του ΕΣΑ 1. Για την παροχή υπηρεσιών ηλεκτρονικών επικοινωνιών σε όλη την Ελληνική επικράτεια χρησιμοποιείται κλειστό δεκαψήφιο σχέδιο αριθμοδότησης. Συγκεκριμένα, το μήκος των αριθμών του σχεδίου αριθμοδότησης είναι: α. 10 ψηφία για τους αριθμούς που ξεκινούν με τα ψηφία 2 και 5-9 με εξαίρεση εκείνους της σειράς 807 το μήκος των οποίων είναι 7 ψηφία, β. 3 ή 4 ή 5 ή 6 ψηφία για εκείνους που ξεκινούν με το ψηφίο 1 και γ. 5 ψηφία για εκείνους που ξεκινούν με τα ψηφία 54. 2. Οι σειρές αριθμών του ΕΣΑ με βάση τα πρώτα ψηφία τους έχουν ως εξής: Πίνακας 1:  Σειρές αριθμών του ΕΣΑ με βάση τα πρώτα ψηφία Χρήση Σειρές Αριθμών Διεθνές Πρόθεμα 00 Σύντομοι κωδικοί και κωδικοί επιλογής/ προεπιλογής φορέα 1 Γεωγραφικοί αριθμοί 2 Αριθμοί δεσμευμένοι για μελλοντική χρήση 3,4 Αριθμοί Ιδεατών Ιδιωτικών Δικτύων και Εταιρικοί Αριθμοί 50 Σύντομοι Κωδικοί Υπηρεσιών Σύντομων Μηνυμάτων 54 Αριθμοί ή προθέματα δρομολόγησης 55-59 Αριθμοί σταθερών ή κινητών υπηρεσιών φωνής μέσω δορυφορικού δικτύου 600 Αριθμοί υπηρεσιών τηλεειδοποίησης 692 Αριθμοί κινητών δικτύων ψηφιακών επίγειων συγκαναλικών συστημάτων ραδιοεπικοινωνιών 696 Αριθμοί κινητής τηλεφωνίας 690-1, 6935, 697-9 Προσωπικοί αριθμοί 70 Αριθμοί ατελούς χρέωσης 800 Αριθμοί μεριζόμενου κόστους 801 Αριθμοί παροχής υπηρεσιών με ανώτατη χρέωση 0,06 Ευρώ/λεπτό 806 Αριθμοί κλήσεων μέσω καρτών 807 Αριθμοί παροχής υπηρεσιών με ανώτατη χρέωση 0,12 Ευρώ/λεπτό 812 Αριθμοί παροχής υπηρεσιών με ανώτατη χρέωση 0,25 Ευρώ/λεπτό 825 Αριθμοί πρόσβασης σε υπηρεσίες δεδομένων με ανώτατη χρέωση 0,02 Ευρώ/λεπτό 896 Αριθμοί πρόσβασης σε υπηρεσίες δεδομένων με χρέωση μεγαλύτερη των 0,02 Ευρώ/λεπτό 899 Αριθμοί υπηρεσιών πρόσθετης χρέωσης που απευθύνονται σε όλους 901 Αριθμοί υπηρεσιών πρόσθετης χρέωσης που απευθύνονται αποκλειστικά σε ενήλικους 909 3. Ο κωδικός 00 χρησιμοποιείται ως διεθνές πρόθεμα. 4. Οι σειρές αριθμών με πρώτο ψηφίο το 1 αφορούν αποκλειστικά σύντομους κωδικούς και κωδικούς επιλογής/προεπιλογής φορέα. Οι σύντομοι κωδικοί αφορούν: α) υπηρεσίες έκτακτης ανάγκης, β) υπηρεσίες που απορρέουν από την υποχρέωση παροχής καθολικής υπηρεσίας, γ) υπηρεσίες πληροφοριών καταλόγου, δ) υπηρεσίες ιδιαίτερης σπουδαιότητας για το κοινωνικό σύνολο, ε) υπηρεσίες δικτύου που προσφέρονται από τους παρόχους δικτύων στους συνδρομητές τους, στ) υπηρεσίες πρόσθετης χρέωσης και ζ) υπηρεσίες σύντομων μηνυμάτων (SMS). Οι λεπτομέρειες της δομής των σύντομων κωδικών του ΕΣΑ και οι όροι χρήσης τους καθορίζονται με Απόφαση της ΕΕΤΤ. Οι κωδικοί 100, 108, 112, 166 και 199 χρησιμοποιούνται ως αριθμοί κλήσης έκτακτης ανάγκης για τις κάτωθι χρήσεις: Πίνακας 2:  Σύντομοι κωδικοί που χρησιμοποιούνται  ως αριθμοί κλήσης έκτακτης ανάγκης 100 Άμεση Δράση (Αστυνομία) 108 Άμεση επέμβαση Λιμενικού Σώματος 112 Αριθμός Έκτακτης Ανάγκης 166 Εθνικό Κέντρο Άμεσης Βοήθειας 199 Πυροσβεστική Υπηρεσία (Μετά τη σελ. 386,632) Σελ. 386,633 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.117 Όλοι οι πάροχοι δικτύου ηλεκτρονικών υπηρεσιών ή υπηρεσιών ηλεκτρονικών επικοινωνιών διασφαλίζουν τη δυνατότητα δωρεάν κλήσης των παραπάνω αριθμών. 5. α. Οι γεωγραφικοί αριθμοί για υπηρεσίες τηλεφωνίας αρχίζουν με το ψηφίο 2 και είναι δεκαψήφιοι της μορφής 2ΥΧ XXX ΧΧΧΧ ή 2ΥΥ XXX ΧΧΧΧ ή 2ΥΥ ΥΧΧ ΧΧΧΧ, όπου 2Υ(Υ)(Υ) είναι οι Εθνικοί Κωδικοί Προορισμού (ΕΚΠ). β. Οι ΕΚΠ είναι 243, αποτελούνται από 2, 3 ή 4 ψηφία και παρουσιάζονται αναλυτικά στον πίνακα του επισυναπτόμενου Παραρτήματος. Οι γεωγραφικοί αριθμοί κάθε περιοχής πρέπει να περιλαμβάνουν αποκλειστικά τον ΕΚΠ που αντιστοιχεί στη συγκεκριμένη περιοχή, σύμφωνα με τον πίνακα του επισυναπτόμενου Παραρτήματος. γ. Οι γεωγραφικοί αριθμοί χρησιμοποιούνται και για την παροχή υπηρεσιών φωνής μέσω πρωτοκόλλων διαδικτύου (VoIP). Οι όροι χρήσης των γεωγραφικών αριθμών για την παροχή υπηρεσιών VoIP καθορίζονται από την ΕΕΤΤ. δ. Η φορητότητα γεωγραφικών αριθμών μεταξύ των παροχών υπηρεσιών φωνής είναι υποχρεωτική. Επιμέρους όροι σχετικά με την εκπλήρωση της υποχρέωσης φορητότητας καθορίζονται από την ΕΕΤΤ. 6. Η σειρά αριθμών 50 χρησιμοποιείται για δεκαψήφιους αριθμούς ιδεατού ιδιωτικού δικτύου και εταιρικούς αριθμούς (50Χ XXX ΧΧΧΧ, Χ=0-9). 7. Η σειρά αριθμών 54 χρησιμοποιείται για πενταψήφιους κωδικούς υπηρεσιών σύντομων μηνυμάτων SMS (54 XXX, Χ=0-9). Οι λεπτομέρειες της δομής τους καθορίζονται με Απόφαση της ΕΕΤΤ. 8. Οι σειρές αριθμών 55-59 χρησιμοποιούνται για αριθμούς ή προθέματα δρομολόγησης. Οι λεπτομέρειες της δομής τους καθορίζονται με Απόφαση της ΕΕΤΤ. 9. Η σειρά αριθμών 600 χρησιμοποιείται για την αριθμοδότηση Σταθερών ή και Κινητών Υπηρεσιών Φωνής μέσω Δορυφορικού Δικτύου διασυνδεδεμένου με το Δημόσιο Δίκτυο Επικοινωνιών (600 XXX ΧΧΧΧ, Χ=0-9). 10. Η σειρά αριθμών 692 χρησιμοποιείται για δεκαψήφιους αριθμούς για υπηρεσίες τηλεειδοποίησης (paging) (692 XXX ΧΧΧΧ, Χ=0-9). 11. Η σειρά αριθμών 696 χρησιμοποιείται για την αριθμοδότηση των Δημόσιων Τηλεπικοινωνιακών Δικτύων Κινητών Ψηφιακών Επίγειων Συγκαναλικών Συστημάτων Ραδιοεπικοινωνιών (696 XXX ΧΧΧΧ, Χ=0-9). Σελ. 386,634 Τεύχος      Σελ.        12. Οι σειρές αριθμών 69Α (Α=0,1,3-5, 7-9) χρησιμοποιούνται ως δεκαψήφιοι αριθμοί κινητής τηλεφωνίας (69Α XXX ΧΧΧΧ, Χ=0-9). 13. Η σειρά αριθμών 70 χρησιμοποιείται για δεκαψήφιους προσωπικούς αριθμούς (70Χ XXX ΧΧΧΧ, Χ=0-9). 14. Η σειρά αριθμών 800 χρησιμοποιείται για δεκαψήφιους αριθμούς ατελούς κλήσης του καλούντος (800 XXX ΧΧΧΧ, Χ=0-9). 15. Η σειρά αριθμών 801 χρησιμοποιείται για δεκαψήφιους αριθμούς μεριζόμενου κόστους (801 XXX ΧΧΧΧ, Χ=0-9). 16. Η σειρά αριθμών 806 χρησιμοποιείται για δεκαψήφιους μη γεωγραφικούς αριθμούς για την παροχή υπηρεσιών με ανώτατη χρέωση 0,06 Ευρώ/λεπτό συμπεριλαμβανομένου του ΦΠΑ (806 XXX ΧΧΧΧ, Χ=0-9). 17. Η σειρά αριθμών 807 χρησιμοποιείται για επταψήφιους αριθμούς για κλήσεις μέσω καρτών (807 ΧΧΧΧ, Χ=0-9). 18. Η σειρά αριθμών 812 χρησιμοποιείται για δεκαψήφιους μη γεωγραφικούς αριθμούς για την παροχή υπηρεσιών με ανώτατη χρέωση 0,12 Ευρώ/λεπτό συμπεριλαμβανομένου του ΦΠΑ (812 XXX ΧΧΧΧ, Χ=0-9). 19. Η σειρά αριθμών 825 χρησιμοποιείται για δεκαψήφιους μη γεωγραφικούς αριθμούς για την παροχή υπηρεσιών με ανώτατη χρέωση 0,25 Ευρώ/λεπτό συμπεριλαμβανομένου του ΦΠΑ (825 XXX ΧΧΧΧ, Χ=0-9). 20. Η σειρά αριθμών 896 χρησιμοποιείται για δεκαψήφιους αριθμούς για πρόσβαση σε υπηρεσίες δεδομένων με ανώτατη χρέωση 0,02 Ευρώ/λεπτό συμπεριλαμβανομένου του ΦΠΑ (89Χ XXX ΧΧΧΧ, Χ=0-9). 22.ΔΑ.α.117 Οργάνωση και Λειτουργία των Τηλεπικοινωνιών - Ε.Ε.Τ.Τ. 21. Η σειρά αριθμών 899 χρησιμοποιείται για δεκαψήφιους αριθμούς για πρόσβαση σε υπηρεσίες δεδομένων με χρέωση μεγαλύτερη από 0,02 Ευρώ/λεπτό συμπεριλαμβανομένου του ΦΠΑ (89Χ XXX ΧΧΧΧ, Χ=0-9). 22. Η σειρά αριθμών 901 χρησιμοποιείται για δεκαψήφιους αριθμούς πρόσθετης χρέωσης κλήσης υπηρεσιών που απευθύνονται σε όλους, ενηλίκους και μη (901 XXX ΧΧΧΧ, Χ=0-9). 23. Η σειρά αριθμών 909 χρησιμοποιείται για δεκαψήφιους αριθμούς πρόσθετης χρέωσης κλήσης υπηρεσιών, που απευθύνονται αποκλειστικά σε ενηλίκους (909 XXX ΧΧΧΧ, Χ=0-9). 24. Με απόφαση της ΕΕΤΤ καθορίζονται οι όροι χρήσης των αριθμών των ανωτέρω κατηγοριών (παράγραφοι 4-23), οι τυχόν απαιτούμενες μεταβατικές διατάξεις για την υλοποίησή τους, καθώς και κάθε άλλη αναγκαία λεπτομέρεια. Με όμοια απόφαση δύναται να μεταβάλλονται τα όρια χρέωσης, που ορίζονται ανωτέρω για τις σειρές των αριθμών των παραγράφων 16 και 18-21. 25. Οι σειρές αριθμών με πρώτο ψηφίο το 3 και το 4 παραμένουν δεσμευμένες, για να καλύψουν τις μελλοντικές ανάγκες ζήτησης γεωγραφικών ή μη αριθμών. 26. Οι σειρές αριθμών με πρώτο ψηφίο 0, 2 και 59, που δεν περιλαμβάνονται στις ανωτέρω κατηγορίες (παράγραφοι 3-23), παραμένουν δεσμευμένες, μέχρις ότου κριθεί ότι για λόγους χωρητικότητας ή για γενικότερους λόγους σχεδιασμού της αριθμοδότησης είναι αναγκαίο το άνοιγμα αυτών των σειρών. 27. Πέραν των αριθμοδοτικών πόρων, οι οποίοι ρητά αναφέρονται ανωτέρω στις παραγράφους 224, κάθε αριθμός, που χρησιμοποιείται για την παροχή δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών, όπως για παράδειγμα οι αριθμοί εσωτερικής αριθμοδότησης, διευθυνσιοδότησης και αναγνώρισης ταυτότητας των δικτύων) ηλεκτρονικών επικοινωνιών, περιλαμβάνεται στο Εθνικό Σχέδιο Αριθμοδότησης. Η ΕΕΤΤ με Αποφάσεις της χορηγεί τα δικαιώματα χρήσης των αριθμών αυτών. Άρθρο 5 Τροποποιήσεις / Συμπληρώσεις του ΕΣΑ 1. Ο Υπουργός Μεταφορών και Επικοινωνιών (ΥΜΕ) δύναται με αιτιολογημένη απόφαση του και ύστερα από εισήγηση της ΕΕΤΤ, της οποίας δύναται να προηγηθεί διαβούλευση με φορείς της αγοράς, να τροποποιεί ή και να συμπληρώνει το ΕΣΑ, με σκοπό, ιδίως, την επίλυση προβλημάτων λόγω έλλειψης χωρητικότητας ή εισαγωγής νέων υπηρεσιών ή εναρμόνισης του ΕΣΑ στο πλαίσιο διεθνών  συμβάσεων ή υποχρεώσεων της χώρας ή εξασφάλισης συνθηκών υγιούς ανταγωνισμού και αφού προηγηθεί έγκαιρη και συντονισμένη πληροφόρηση του κοινού για τις τροποποιήσεις ή συμπληρώσεις. Ανάκληση ενεργών αριθμών στο πλαίσιο αλλαγών στο ΕΣΑ συνοδεύεται από αντικατάσταση τους με νέους αριθμούς. 2. Όλα τα ενδιαφερόμενα μέρη δύνανται να προτείνουν αλλαγές για το ΕΣΑ στο Υπουργείο Μεταφορών και Επικοινωνιών ή στην ΕΕΤΤ. Οι προτάσεις αυτές, οι οποίες δεν είναι δεσμευτικές, πρέπει να είναι σύμφωνες με τους κανόνες του Ευρωπαϊκού και του Εθνικού δικαίου και τις συστάσεις των οικείων διεθνών οργανισμών. Οι προτάσεις αυτές ανακοινώνονται με τον πλέον πρόσφορο τρόπο, έτσι ώστε οι ενδιαφερόμενοι να είναι σε θέση να εκφράσουν τις απόψεις τους επ’ αυτών. Άρθρο 6 Καταγγελίες και κυρώσεις 1. Καταγγελίες σχετικές με τη μη συμμόρφωση των παροχών δικτύων ηλεκτρονικών υπηρεσιών ή υπηρεσιών ηλεκτρονικών επικοινωνιών προς τις υποχρεώσεις που θεσπίζονται στην παρούσα Απόφαση κατατίθενται στην ΕΕΤΤ. 2. Σε περίπτωση παραβάσεως των διατάξεων της παρούσας Απόφασης, η ΕΕΤΤ επιβάλλει τις διοικητικές κυρώσεις που προβλέπονται στο άρθρο 63 του ν. 3431/2006. ΄Αρθρο 7  Καταργούμενες Διατάξεις Από της ενάρξεως ισχύος της παρούσας καταργούνται: α. Η υπ’ αριθμ. 206/2/29.1.2001 (ΦΕΚ Β΄ 127) απόφαση. «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών». β. Η παρ. 1 του άρθρου 2 και το άρθρο 3 της υπ’ αριθμ. 265/122/23.10.2002 (ΦΕΚ Β΄ 1440) Απόφασης «Καθορισμός της σειράς 696 του Εθνικού Σχεδίου Αριθμοδότησης για την αριθμοδότηση των Δημόσιων Τηλεπικοινωνιακών Δικτύων Κινητών Ψηφιακών Επίγειων Συγκαναλικών Συστημάτων Ραδιοεπικοινωνιών». (Μετά τη σελ. 386,634) Σελ. 386,635 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.117 γ. Η παρ. 1 του άρθρου 2 της υπ’ αριθμ. 364/026/23.11.2002 (ΦΕΚ Β΄ 1872) Απόφασης «Καθορισμός της σειράς 600 του Εθνικού Σχεδίου Αριθμοδότησης για την Αριθμοδότηση Σταθερών ή και Κινητών Υπηρεσιών Φωνής μέσω Δορυφορικού Δικτύου διασυνδεδεμένου με το Δημόσιο Τηλεπικοινωνιακό Δίκτυο». δ. Οι Αποφάσεις της ΕΕΤΤ κατά το μέρος που αντίκεινται στις διατάξεις της παρούσας ή κατά το μέρος που ρυθμίζουν κατά διάφορο τρόπο θέματα, τα οποία ρυθμίζονται με την παρούσα. Άρθρο 8 Το επισυναπτόμενο Παράρτημα αποτελεί αναπόσπαστο μέρος της παρούσας. ΠΑΡΑΡΤΗΜΑ Εθνικοί Κωδικοί Προορισμού (ΕΚΠ) α/α ΕΚΠ Περιοχή ΝΟΜΟΣ 1 21 ΑΘΗΝΑ Αττικής 2 2221 ΧΑΛΚΙΔΑ Ευβοίας 3 2222 ΚΥΜΗ Ευβοίας 4 2223 ΑΛΙΒΕΡΙ Ευβοίας 5 2224 ΚΑΡΥΣΤΟΣ Ευβοίας 6 2226 ΛΟΥΤΡΑ ΑΙΔΗΨΟΥ Ευβοίας 7 2227 ΜΑΝΤΟΥΔΙ Ευβοίας 8 2228 ΨΑΧΝΑ Ευβοίας 9 2229 ΕΡΕΤΡΙΑ Ευβοίας 10 2231 ΛΑΜΙΑ Φθιώτιδος 11 2232 ΔΟΜΟΚΟΣ Φθιώτιδος 12 2233 ΑΤΑΛΑΝΤΗ Φθιώτιδος 13 2234 ΑΜΦΙΚΛΕΙΑ Φθιώτιδος 14 2235 KAM. ΒΟΥΡΛΑ Φθιώτιδος 15 2236 ΜΑΚΡΑΚΩΜΗ Φθιώτιδος 16 2237 ΚΑΡΠΕΝΗΣΙ Ευρυτανίας 17 2238 ΣΤΥΛΙΔΑ Φθιώτιδος 18 2241 ΡΟΔΟΣ Δωδεκανήσου 19 2242 ΚΩΣ Δωδεκανήσου 20 2243 ΚΑΛΥΜΝΟΣ Δωδεκανήσου 21 2244 ΑΡΧΑΓΓΕΛΟΣ Δωδεκανήσου 22 2245 ΚΑΡΠΑΘΟΣ Δωδεκανήσου 23 2246 ΣΑΛΑΚΟΣ Δωδεκανήσου 24 2247 ΛΕΡΟΣ Δωδεκανήσου 25 2251 ΜΥΤΙΛΗΝΗ Λέσβου 26 2252 ΑΠΑΣΟΣ Λέσβου 27 2253 ΚΑΛΛΟΝΗ Λέσβου 28 2254 ΜΥΡΙΝΑ Λέσβου 29 2261 ΛΙΒΑΔΕΙΑ Βοιωτίας Σελ. 386,636 Τεύχος      Σελ.        30 2262 ΘΗΒΑ Βοιωτίας 31 2263 ΒΙΛΙΑ Αττικής 32 2264 ΔΟΜΒΡΑΙΝΑ Βοιωτίας 33 2265 ΑΜΦΙΣΣΑ Φωκίδος 34 2266 ΛΙΔΩΡΙΚΙ Φωκίδος 35 2267 ΔΙΣΤΟΜΟ Βοιωτίας 36 2268 ΑΛΙΑΡΤΟΣ Βοιωτίας 37 2271 ΧΙΟΣ Χίου 38 2272 ΚΑΡΔΑΜΥΛΑ Χίου 39 2273 ΣΑΜΟΣ Σάμου 40 2274 ΒΟΛΙΣΣΟΣ Χίου 41 2275 ΑΓ. ΚΥΡΗΚΟΣ Σάμου 42 2281 ΣΥΡΟΣ Κυκλάδων 43 2282 ΑΝΔΡΟΣ Κυκλάδων 44 2283 ΤΗΝΟΣ Κυκλάδων 45 2284 ΠΑΡΟΣ Κυκλάδων 46 2285 ΝΑΞΟΣ Κυκλάδων 47 2286 ΘΗΡΑ Κυκλάδων 48 2287 ΜΗΛΟΣ Κυκλάδων 49 2288 ΚΕΑ Κυκλάδων 50 2289 ΜΥΚΟΝΟΣ Κυκλάδων 51 2291 ΛΑΓΟΝΗΣΙ Αττικής 52 2292 ΛΑΥΡΙΟΝ Αττικής 53 2293 ΑΓ. ΣΩΤΗΡΑ Αττικής 54 2294 ΡΑΦΗΝΑ Αττικής 55 2295 ΑΦΙΔΝΕΣ Αττικής 56 2296 ΜΕΓΑΡΑ Αττικής 57 2297 ΑΙΓΙΝΑ Αττικής 58 2298 ΠΟΡΟΣ Αττικής 59 2299 ΜΑΡΚΟΠΟΥΛΟ Αττικής 60 231 ΘΕΣΣΑΛΟΝΙΚΗ Θεσσαλονίκης 61 2321 ΣΕΡΡΕΣ Σερρών 62 2322 ΝΙΓΡΙΤΑ Σερρών 22.ΔΑ.α.117 Οργάνωση και Λειτουργία των Τηλεπικοινωνιών - Ε.Ε.Τ.Τ. 63 2323 ΣΙΔΗΡΟΚΑΣΤΡΟ Σερρών 64 2324 Ν. ΖΙΧΝΗ Σερρών 65 2325 ΗΡΑΚΛΕΙΑ Σερρών 66 2327 ΡΟΔΟΠΟΛΗ Σερρών 67 2331 ΒΕΡΟΙΑ Ημαθίας 68 2332 ΝΑΟΥΣΑ Ημαθίας 69 2333 ΑΛΕΞΑΝΔΡΕΙΑ Ημαθίας 70 2341 ΚΙΛΚΙΣ Κιλκίς 71 2343 ΠΟΛΥΚΑΣΤΡΟ Κιλκίς 72 2351 ΚΑΤΕΡΙΝΗ Πιερίας 73 2352 ΠΛΑΚΑ Πιερίας 74 2353 ΑΙΓΙΝΙΟ Πιερίας 75 2371 ΠΟΛΥΓΥΡΟΣ Χαλκιδικής 76 2372 ΑΡΝΑΙΑ Χαλκιδικής 77 2373 Ν. ΜΟΥΔΑΝΙΑ Χαλκιδικής 78 2374 ΚΑΣΣΑΝΔΡΕΙΑ Χαλκιδικής 79 2375 ΝΙΚΗΤΑΣ Χαλκιδικής 80 2376 ΣΤΡΑΤΩΝΙ Χαλκιδικής 81 2377 ΙΕΡΙΣΣΟΣ Χαλκιδικής 82 2381 ΕΔΕΣΣΑ Πέλλης 83 2382 ΓΙΑΝΝΙΤΣΑ Πέλλης 84 2384 ΑΡΙΔΑΙΑ Πέλλης 85 2385 ΦΛΩΡΙΝΑ Φλωρίνης 86 2386 ΑΜΥΝΤΑΙΟ Φλωρίνης 87 2391 ΧΑΛΚΙΔΟΝΑ Θεσσαλονίκης 88 2392 ΠΕΡΑΙΑ Θεσσαλονίκης 89 2393 ΛΑΓΚΑΔΙΚΙΑ Θεσσαλονίκης 90 2394 ΛΑΓΚΑΔΑΣ Θεσσαλονίκης 91 2395 ΣΟΧΟΣ Θεσσαλονίκης 92 2396 ΒΑΣΙΛΙΚΑ Θεσσαλονίκης 93 2397 ΑΣΠΡΟΒΑΛΤΑ Θεσσαλονίκης 94 2399 Ν. ΚΑΛΛΙΚΡΑΤΕΙΑ Χαλκιδικής 95 241 ΛΑΡΙΣΑ Λαρίσης 96 2421 ΒΟΛΟΣ Μαγνησίας 97 2422 ΑΛΜΥΡΟΣ Μαγνησίας 98 2423 ΚΑΛΑ ΝΕΡΑ Μαγνησίας 99 2424 ΣΚΟΠΕΛΟΣ Μαγνησίας 100 2425 ΒΕΛΕΣΤΙΝΟ Μαγνησίας 101 2426 ΖΑΓΟΡΑ Μαγνησίας 102 2427 ΣΚΙΑΘΟΣ Μαγνησίας 103 2428 ΒΟΛΟΣ Μαγνησίας 104 2431 ΤΡΙΚΑΛΑ Τρικάλων 105 2432 ΚΑΛΑΜΠΑΚΑ Τρικάλων 106 2433 ΦΑΡΚΑΔΩΝΑ Τρικάλων 107 2434 ΠΥΛΗ Τρικάλων 108 2441 ΚΑΡΔΙΤΣΑ Καρδίτσης 109 2443 ΣΟΦΑΔΕΣ Καρδίτσης 110 2444 ΠΑΛΑΜΑΣ Καρδίτσης 111 2445 ΜΟΥΖΑΚΙ Καρδίτσης 112 2461 ΚΟΖΑΝΗ Κοζάνης 113 2462 ΓΡΕΒΕΝΑ Γρεβενών 114 2463 ΠΤΟΛΕΜΑΪΔΑ Κοζάνης 115 2464 ΣΕΡΒΙΑ Κοζάνης 116 2465 ΣΙΑΤΙΣΤΑ Κοζάνης 117 2467 ΚΑΣΤΟΡΙΑ Καστοριάς 118 2468 ΝΕΑΠΟΛΗ ΚΟΖΑΝΗΣ Κοζάνης 119 2491 ΦΑΡΣΑΛΑ Λαρίσης 120 2492 ΤΥΡΝΑΒΟΣ Λαρίσης 121 2493 ΕΛΑΣΣΩΝΑ Λαρίσης 122 2494 ΑΓΙΑ Λαρίσης 123 2495 ΜΑΚΡΥΧΩΡΙ Λαρίσης 124 251 ΚΑΒΑΛΑ Καβάλας 125 2521 ΔΡΑΜΑ Δράμας 126 2522 ΠΡΟΣΟΤΣΑΝΗ Δράμας 127 2523 Κ. ΝΕΥΡΟΚΟΠΙ Δράμας 128 2524 ΠΑΡΑΝΕΣΤΙ Δράμας 129 2531 ΚΟΜΟΤΗΝΉ Ροδόπης 130 2532 ΣΑΠΕΣ Ροδόπης 131 2533 ΞΥΛΑΓΑΝΗ Ροδόπης 132 2534 ΙΑΣΜΟΣ Ροδόπης 133 2535 Ν. ΚΑΛΛΙΣΤΗ Ροδόπης 134 2541 ΞΑΝΘΗ Ξάνθης 135 2542 ΣΤΑΥΡΟΥΠΟΛΗ Ξάνθης 136 2544 ΕΧΙΝΟΣ Ξάνθης 137 2551 ΑΛΕΞΑΝΔΡΟΥΠΟΛΗ Έβρου 138 2552 ΟΡΕΣΤΙΑΔΑ Έβρου 139 2553 ΔΙΔΥΜΟΤΕΙΧΟ Έβρου 140 2554 ΣΟΥΦΛΙ Έβρου 141 2555 ΦΕΡΕΣ Έβρου 142 2556 ΚΥΠΡΙΝΟΣ Έβρου 143 2591 ΧΡΥΣΟΥΠΟΛΗ Καβάλας 144 2592 ΕΛΕΥΘΕΡΟΥΠΟΛΗ Καβάλας 145 2593 ΛΙΜΕΝΑΡΙ Καβάλας 146 2594 Ν. ΠΕΡΑΜΟΣ Καβάλας 147 261 ΠΑΤΡΑ Αχαΐας 148 2621 ΠΥΡΓΟΣ Ηλείας 149 2622 ΑΜΑΛΙΑΔΑ Ηλείας 150 2623 ΛΕΧΑΙΝΑ Ηλείας 151 2624 ΑΡΧ. ΟΛΥΜΠΙΑ Ηλείας 152 2625 ΚΡΕΣΤΕΝΑ Ηλείας 153 2626 ΑΝΔΡΙΤΣΑΙΝΑ Ηλείας (Μετά τη σελ. 386,636) Σελ. 386,637 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.117 154 2631 ΜΕΣΟΛΟΓΓΙ Αιτωλοακαρνανία 155 2632 ΑΙΤΩΛΙΚΟ Αιτωλοακαρνανία 156 2634 ΝΑΥΠΑΚΤΟΣ Αιτωλοακαρνανία 157 2635 ΜΑΤΑΡΑΓΚΑ Αιτωλοακαρνανία 158 2641 ΑΓΡΙΝΙΟ 159 2642 ΑΜΦΙΛΟΧΙΑ Αιτωλοακαρνανία 160 2643 ΒΟΝΙΤΣΑ Αιτωλοακαρνανία 161 2644 ΘΕΡΜΟ Αιτωλοακαρνανία 162 2645 ΛΕΥΚΑΔΑ Λευκάδος 163 2646 ΦΥΤΕΙΕΣ Αιτωλοακαρνανία 164 2647 Ν. ΧΑΛΚΙΟΠΟΥΛΟ Αιτωλοακαρνανία 165 2651 ΙΩΑΝΝΙΝΑ Ιωαννίνων 166 2653 ΚΑΡΥΕΣ Ιωαννίνων 167 2654 ΠΕΡΔΙΚΑ Ιωαννίνων 168 2655 ΚΟΝΙΤΣΑ Ιωαννίνων 169 2656 ΤΑΜΠΟΥΡΙΑ Ιωαννίνων 170 2657 ΔΕΛΒΙΝΑΚΙ Ιωαννίνων 171 2658 ΖΙΤΣΑ Ιωαννίνων 172 2659 ΚΑΛΕΝΤΖΙ Ιωαννίνων 173 2661 ΚΕΡΚΥΡΑ Κερκύρας 174 2662 ΛΕΥΚΙΜΗ Κερκύρας 175 2663 ΣΚΡΙΠΕΡΟ Κερκύρας 176 2664 ΦΙΛΙΑΤΕΣ Θεσπρωτίας 177 2665 ΗΓΟΥΜΕΝΙΤΣΑ Θεσπρωτίας 178 2666 ΠΑΡΑΜΥΘΙΑ Θεσπρωτίας 179 2671 ΑΡΓΟΣΤΟΛΙ Κεφαλληνίας 180 2674 ΣΑΜΗ Κεφαλληνίας 181 2681 ΑΡΤΑ Άρτης 182 2682 ΠΡΕΒΕΖΑ Πρεβέζης 183 2683 ΦΙΛΙΠΠΙΑΔΑ Πρεβέζης 184 2684 ΚΑΝΑΛΛΑΚΙ Πρεβέζης 185 2685 ΒΟΥΡΓΑΡΕΛΙ Άρτης 186 2691 ΑΙΓΙΟ Αχαΐας 187 2692 ΚΑΛΑΒΡΥΤΑ Αχαΐας 188 2693 Κ. ΑΧΑΙΑ Αχαΐας 189 2694 ΧΑΛΑΝΔΡΙΤΣΑ Αχαΐας 190 2695 ΖΑΚΥΝΘΟΣ Ζακύνθου 191 2696 ΑΚΡΑΤΑ Αχαΐας 192 271 ΤΡΙΠΟΛΗ Αρκαδίας Σελ. 386,638 Τεύχος      Σελ.        193 2721 ΚΑΛΑΜΑΤΑ Μεσσηνίας 194 2722 ΜΕΣΣΗΝΗ Μεσσηνίας 195 2723 ΠΥΛΟΣ Μεσσηνίας 196 2724 ΜΕΛΙΓΑΛΑΣ Μεσσηνίας 197 2725 ΚΟΡΩΝΗ Μεσσηνίας 198 2731 ΣΠΑΡΤΗ Λακωνίας 199 2732 ΜΟΛΑΟΙ Λακωνίας 200 2733 ΓΥΘΕΙΟ Λακωνίας 201 2734 ΝΕΑΠΟΛΗ ΛΑΚΩΝΙΑΣ Λακωνίας 202 2735 ΣΚΑΛΑ Λακωνίας 203 2736 ΚΥΘΗΡΑ Αττικής 204 2741 ΚΟΡΙΝΘΟΣ Κορινθίας 205 2742 ΚΙΑΤΟ Κορινθίας 206 2743 ΞΥΛΟΚΑΣΤΡΟ Κορινθίας 207 2744 ΛΟΥΤΡΑΚΙ Κορινθίας 208 2746 ΝΕΜΕΑ Κορινθίας 209 2747 ΚΑΛΙΑΝΟΙ Κορινθίας 210 2751 ΑΡΓΟΣ Αργολίδος 211 2752 ΝΑΥΠΛΙΟΝ Αργολίδος 212 2753 ΛΥΓΟΥΡΙΟ Αργολίδος 213 2754 ΚΡΑΝΙΔΙ Αργολίδος 214 2755 ΑΣΤΡΟΣ Αρκαδίας 215 2757 ΛΕΩΝΙΔΙΟ Αρκαδίας 216 2761 ΚΥΠΑΡΙΣΣΙΑ Μεσσηνίας 217 2763 ΓΑΡΓΑΛΙΑΝΟΙ Μεσσηνίας 218 2765 ΚΟΠΑΝΑΚΙ Μεσσηνίας 219 2791 ΜΕΓΑΛΟΠΟΛΗ Αρκαδίας 220 2792 ΚΑΣΤΡΙ Αρκαδίας 221 2795 ΒΥΤΙΝΑ Αρκαδίας 222 2796 ΛΕΒΙΔΙ Αρκαδίας 223 2797 ΤΡΟΠΑΙΑ Αρκαδίας 22.ΔΑ.α.117 Οργάνωση και Λειτουργία των Τηλεπικοινωνιών - Ε.Ε.Τ.Τ. 224 281 ΗΡΑΚΛΕΙΟ Ηρακλείου 225 2821 ΧΑΝΙΑ Χανίων 226 2822 ΚΙΣΣΑΜΟΣ Χανίων 227 2823 ΚΑΝΤΑΝΟΣ Χανίων 228 2824 ΚΟΛΥΜΠΑΡΙ Χανίων 229 2825 ΒΑΜΟΣ Χανίων 230 2831 ΡΕΘΥΜΝΟ Ρεθύμνης 231 2832 ΣΠΗΛΙ Ρεθύμνης 232 2833 ΑΜΑΡΙ Ρεθύμνης 233 2834 ΠΕΡΑΜΑ Ρεθύμνης 234 2841 ΑΓ. ΝΙΚΟΛΑΟΣ Λασιθίου 235 2842 ΙΕΡΑΠΕΤΡΑ Λασιθίου 236 2843 ΣΗΤΕΙΑ Λασιθίου 237 2844 ΤΖΕΡΜΙΑΔΕΣ Λασιθίου 238 2891 ΑΡΚΑΛΟΧΩΡΙ Ηρακλείου 239 2892 ΜΟΙΡΑΙ Ηρακλείου 240 2893 ΠΥΡΓΟΣ (ΚΡΗΤΗ) Ηρακλείου 241 2894 ΑΓ. ΒΑΡΒΑΡΑ Ηρακλείου 242 2895 ΑΝ. ΒΙΑΝΝΟΣ Ηρακλείου 243 2897 ΛΙΜΗΝ ΧΕΡΣΟΝΗΣΟΥ Ηρακλείου Άρθρο 9 Έναρξη ισχύος Η παρούσα απόφαση τίθεται σε ισχύ 30 ημέρες μετά τη δημοσίευσή της στην Εφημερίδα της Κυβερνήσεως. 